# விக்கிப்பீடியா:ஆலமரத்தடி/தொகுப்பு120

## தமிழ் விக்கிப்பீடியாவில் உள்ளகப் பயிற்சி

கடந்த பதினாறாவது ஆண்டு விழாக் கூடலுக்குப் பிறகு பல புதிய பயனர்களை ஊக்குவிக்கும் முயற்சியாகச் சில முன்னெடுப்புகள் செய்து வருகிறோம். மாணவர்களிடம் விக்கித் திட்டங்களைக் கொண்டு செய்வது உலக அளவில் பல விக்கிச் சமூகங்களும் செய்து வரும் முக்கியப் பரப்புரை. அவ்வகையில் கடந்த மாதங்களில் பல இணையவழிப் பயிற்சிகளைக் கொடுத்தும், ஸ்ரீ கிருஷ்ணா அதித்யா கலை அறிவியல் கல்லூரியுடன் இணைந்து ஏழு நாள் தொடர் பயிற்சிகளையும் கொடுத்துள்ளோம். முன்னரே த.இ.க.வின் முன்னெடுப்பில் கணித்தமிழ்ப் பேரவை வழியாகச் சில முயற்சிகளும் செய்துள்ளோம். ஆனால் முழுமையான பயிற்சியைக் கல்லூரி மாணவர்களுக்குக் கொடுக்கும் வாய்ப்பு கிடைக்கவில்லை. காரணம் தமிழ் விக்கிச் சமூகத்திற்கும் இத்தகைய நெடிய பயிற்சி கொடுத்த அனுபவமில்லை. ஆனால் இன்று பல தமிழ் விக்கிப் பயனர்கள் பயிற்றுநர்களாக உதவக் கூடிய சூழலுள்ளது, மேலும் பெருந்தொற்றுக் காரணமாக கல்லூரி சார்பாகவும் இணையவழிச் செயல்பாட்டிற்கு ஆதரவும் உள்ளது. இந்நிலையில் ஒரு மாதம் "தமிழ் விக்கிப்பீடியாவில் உள்ளகப் பயிற்சி" (Tamil Wikipedia Internship Programme) என்ற புதிய திட்டத்தை மதுரை பாத்திமா கல்லூரி தமிழ்த் துறை மாணவர் கொண்டு நடத்தலாம் எனப் பரிந்துரைக்கிறேன். கல்லூரி சார்பாகவும் மாணவர்கள் சார்பாகவும் ஆர்வம் தெரிவித்தனர். இந்த முதுகலை இறுதியாண்டு தமிழ் மாணவர்களுக்கு உள்ளகப் பயிற்சி என்பது பாடத்திட்டத்தில் உள்ள ஒரு செயல்பாடாகும். எனவே மிகுந்த ஆர்வமுடன் பங்களிக்க உள்ளதால் விக்கித்திட்டங்களுக்கும் அவர்களுக்கும் மிகுந்த பயனளிக்கும். சி.ஐ.எஸ். உதவியுடன் பங்களிப்புச் சான்றிதழ் வழங்கலாம். வார இரு/மூன்று நாள் பயிற்சியும் மீதி நாட்கள் வீட்டுப்பாடமாகச் சில செயல்பாடுகளையும் மாணவர்களுக்கு அளிக்கலாம். ஸ்ரீ கிருஷ்ணா கல்லூரியில் திட்டமிட்டது போல முதலில் விக்கிமூலம், விக்சனரி, விக்கிப்பீடியா, பொதுவகம் எனப் பயிற்சியைத் திட்டமிடலாம். செயல்பாட்டுத் திட்டத்தினைத் தனிப் பக்கத்தில் விவாதிப்போம். ஆர்வமுள்ள விக்கிப் பயனர்கள் அனைவரும் பயிற்சி அளிக்கும் வகையில் செயல்திட்டங்களை அமைப்போம். இந்த வாய்ப்பினைப் பயன்படுத்திக் கொள்ள, த.வி. சமூக ஆதரவையும் வழிகாட்டலையும் கோருகிறேன். -நீச்சல்காரன் (பேச்சு) 14:45, 13 அக்டோபர் 2020 (UTC)  
நல்லது. மற்ற சில மாநிலங்களில் இருப்பது போல விக்கித்திட்டங்கள் கல்லூரி மாணவர்களிடம் போதிய அளவு சென்றடையவில்லை. தற்போது கோவை ஸ்ரீ கிருஷ்ணா ஆதித்யா கல்லூரியில் நடைபெற்ற ஏழு தினங்கள் பயிற்சி ஒரு நல்ல முன்னெடுப்பு ஆகும். முன்னதாக, அண்ணா பல்கலைக்கழகம் மதுரை கிளை மற்றும் ஸ்ரீ மீனாட்சி கல்லூரியில் நடைபெற்ற நிகழ்ச்சி ஆகியவையும் சிறந்த தொடக்கமாகும். தற்போது மதுரை, பாத்திமா கல்லூரியின் மாணவர்கள் மற்றும் தமிழ்த்துறை பேராசிரியர்கள் இப்படிப்பட்ட ஒரு உள்ளகப் பயிற்சிக்கு வேண்டுகோள் விடுத்திருப்பது நல்ல வாய்ப்பாகும்.வரவேற்கிறேன்.--TNSE Mahalingam VNR (பேச்சு) 15:37, 13 அக்டோபர் 2020 (UTC)
:: நல்ல முயற்சி. இணைந்து செய்வோம். ---பார்வதிஸ்ரீ.  
<font face="Casteller" size="4">ஸ்ரீ</font> <sup><font face="Lucida Handwriting" color="green">(✉)</font></sup> 16:03, 13 அக்டோபர் 2020 (UTC)  
ஹிபாயத்துல்லா (பேச்சு) 14:19, 14 அக்டோபர் 2020 (UTC)
::திட்டப்பக்கத்தினை இங்கே உருவாக்கியுள்ளேன். விக்கிப்பீடியா:தமிழ் விக்கித்திட்டம் உள்ளகப் பயிற்சி 2020 ஆலோசனைகளையும் பங்களிப்பையும் வழங்கிடக் கோருகிறேன். -நீச்சல்காரன் (பேச்சு) 05:11, 15 அக்டோபர் 2020 (UTC)
--கி.மூர்த்தி (பேச்சு) 05:53, 15 அக்டோபர் 2020 (UTC)
:: விக்கிப்பீடியாவில் உருவாக்கும் கட்டுரைகள் குறைந்தது 300 சொற்கள் இருக்கவேண்டும் என இலக்கு நிர்ணயிக்கலாம். புதியவர்கள் என்பதால் கூடுமானவரை மொழிபெயர்க்கச் சொல்லலாம். ஏற்கனவே இல்லாமல் இருப்பதை எழுதவும் ஒரேதலைப்பை இருவர் எழுதுவதை தவிர்க்வும் தலைப்புகள் அவர்களால் தேர்ந்தெடுக்கப்பட்டு அவை நம்மால் சோதிக்கப்படவேண்டும். --கி.மூர்த்தி (பேச்சு) 06:04, 15 அக்டோபர் 2020 (UTC)  
--நந்தகுமார் (பேச்சு) 07:21, 15 அக்டோபர் 2020 (UTC)  
--சிவகோசரன் (பேச்சு) 15:15, 15 அக்டோபர் 2020 (UTC)
:விருப்பம் தெரித்த அனைவருக்கும் நன்றி. சி.ஐ.எஸ். ஒப்புதல் அளிப்பதாகக் கூறிவிட்டனர். அக்டோபர் 23 அன்று அறிமுக வகுப்பு நடக்கவுள்ளது. பயிற்சியாளர்கள் மற்றும் ஆர்வமுள்ள விக்கிப்பயனர்கள் அனைவரும் இணையவழியே கலந்து கொள்ளலாம்.(இணைப்பு திட்டப்பக்கத்தில் உள்ளது) -நீச்சல்காரன் (பேச்சு) 07:25, 22 அக்டோபர் 2020 (UTC)